Le Clos swem ’n silwer losChad le Clos het die silwer medalje in die 200 m-vlinderslagitem ingeoes. Foto: Ben Stansall/AFP. Statebondmedalje no. 18 is in die sakkie vir Suid-Afrika se Chad le Clos! Die 30-jarige swemmer het tweede in die eindronde van die 200 m-vlinderslagitem in ’n goeie tyd van 1:55.89 minute geëindig. Sodoende het hy sy kritici ’n bietjie stiller gemaak wat glo dat sy beste swemdae iets van die verlede is. Le Clos het vanuit die staanspoor die pap dik aangemaak en was met elke omdraaislag die voorloper. Lewis Clareburt van Nieu-Seeland het hom egter in die pylvak verbygesteek om die item in ’n tyd van 1:55.60 minute te wen. Tog het die Suid-Afrikaner vir ’n tikke geskiedenis gesorg deur slegs die derde sportster te word om 18 medaljes by die Statebondspele in te oes. Die skietkampioene Phil Adams (Australië) en Michael Gault (Engeland) is die enigste ander atlete wat ooit 18 medaljes by die Spele kon behaal. Pieter Coetzé vier sy goeie tyd in die 50 m-rugslagitem. Foto: Ben Stansall/AFP. Dan het Pieter Coetzé die vinnigste tyd in die halfeindronde van die 50 m-rugslagitem opgestel toe hy sy resies in ’n tyd van 24,81 sekondes gewen het. Erin Gallagher het ook die krane oopgedraai om vir die eindronde van die 50 m-vlinderslag te kwalifiseer. Haar spogtyd van 26,17 sekondes was die naasvinnigste in die halfeindstryd. Uitslae van 200 m-vlinderslag: SILVER ????& HISTORY for @chadleclos! Fingertip close for sure. Chad, the greatest commonwealth Games Athlete! #Respect #B2022 #ProudlySA #B2022Swimming pic.twitter.com/yxi3MYXGvA — Team South Africa (@TeamSA2024) July 31, 2022